Vuoden 1984 televiestintälain 12 osan 2 kohdan mukainen ilmoitus - Ehdotetut muutokset British Telecommunications plc:n (BT) toimilupaan (ETA:n kannalta merkityksellinen teksti)



Virallinen lehti nro C 270 , 25/09/2001 s. 0003 - 0003



Vuoden 1984 televiestintälain 12 osan 2 kohdan mukainen ilmoitus Ehdotetut muutokset British Telecommunications plc:n (BT) toimilupaan (2001/C 270/03) (ETA:n kannalta merkityksellinen teksti) 1. Tällä asiakirjalla televiestintähallinnon pääjohtaja (jäljempänä "pääjohtaja") antaa vuoden 1984 televiestintälain (jäljempänä "laki"), sellaisena kuin se on muutettuna vuoden 2000 sähköisen viestinnän lailla, 12 osan 2 kohdan mukaisen ilmoituksen siitä, että hän ehdottaa muutoksia toimilupaan, joka myönnettiin 22. kesäkuuta 1984 lain 7 osan mukaisesti British Telecommunications plc:lle (jäljempänä "BT"). 2. BT:n toimilupaan ehdotettujen muutosten seurauksena kiinteähintaisista Internet-liittymistä lähtöisin olevasta liikenteestä lähdeverkon kauttakulkukeskukseen asti perittäville maksuille asetettaisiin alkumaksu ja nämä maksut saatettaisiin sääntelyn piiriin sisällyttämällä tällaiset maksut verkkomaksujen valvontaan 1. lokakuuta 2001 lähtien. Muutokset toteutetaan muuttamalla BT:n toimiluvan ehtoa 69. Ehtoa 69 muutettiin viimeksi 27. maaliskuuta 2001. Jotkin maaliskuussa tehdyistä muutoksista tulevat voimaan vasta 1. lokakuuta 2001. Jotkin tässä ilmoituksessa ehdotetuista muutoksista aiheuttavat muutoksia maaliskuussa tehtyihin muutoksiin. 3. Pääjohtaja esittää muutoksia, koska kilpailu kiinteähintaisten Internet-liittymien liikenteen välittämisessä lähdeverkossa sekä paikalliskeskukseen että kauttakulkukeskukseen asti on riittämätöntä. 4. Ehdotetut muutokset ja niiden vaikutukset esitellään kokonaisuudessaan 17. elokuuta 2001 julkaistussa asiakirjassa Statutory Consultation on Proposed Modifications to BT's Licence to give effect to Charge Controls for Single Tandem FRIACO. Asiakirja on saatavilla Oftelin www-sivuilla (www.oftel.gov.uk). Pääjohtaja pyytää esittämään huomioita näistä BT:n toimilupaan ehdotetuista muutoksista. Ehdotettuja muutoksia koskevat lausunnot on esitettävä 28 päivän kuluessa siitä, kun tämä ilmoitus on julkaistu. Viestintälain 12 osan 6 kohdan D alakohdan mukaan ehdotettuja muutoksia koskevia valituksia on pidettävä vastalauseina ainoastaan, jos niihin on liitetty kirjallinen lausunto, jossa näin pyydetään tekemään. 5. Muutosehdotukset ovat saatavilla myös seuraavasta osoitteesta: Mike Galvin, OFTEL, 50 Ludgate Hill, London EC4M 7JJ, puhelin (44-207) 634 88 69, faksi (44-207) 634 89 24, sähköposti mike.galvin@oftel.gov.uk. 6. Pääjohtajan on viestintälain 12 osan 2 kohdan nojalla otettava huomioon kaikki asianmukaisesti esitetyt näkemykset ja vastalauseet, joita ei ole peruttu. BT:n suostumuksella pääjohtaja ehdottaa muutosten tekemistä lakisääteisen lausuntokierroksen jälkeen heti, kun se käytännössä on mahdollista, ellei edellä tarkoitetuista valituksista tai huomioista muuta johdu. 7. Näkemykset ehdotetuista muutoksista on esitettävä Mike Galvinille 17. syyskuuta 2001 mennessä. 8. Luottamuksellinen aineisto on selvästi sellaiseksi merkittävä ja erotettava omaksi luottamukselliseksi liitteekseen. Kaikki Ofteliin toimitetut huomiot ja vastalauseet, luottamukselliseksi merkittyä aineistoa lukuun ottamatta, annetaan Oftelin tutkimusyksikölle tarkasteltaviksi.